ক্ষমা চাইতে হবে রত্নাকে?

কলকাতা: কল্যাণ বন্দ্যোপাধ্যায়ের (Kalyan Banerjee) বিরুদ্ধে কটুক্তি করেছেন রত্না চট্টোপাধ্যায় ?(Ratna Chatterjee)। তার জন্য তিনি কি ক্ষমা চাইবেন? কী ভাবছেন রত্না? অবমাননাকর মন্তব্যের জন্য আদালত রত্নার বিরুদ্ধে স্বতঃস্ফূর্ত পদক্ষেপ করবে? তৃণমূল বিধায়কের আইনজীবীর কাছেই প্রশ্নগুলির উত্তর জানতে চাইলেন কলকাতা হাইকোর্টের বিচারপতি হিরন্ময় ভট্টাচার্য।

আরও পড়ুন: দক্ষিণবঙ্গে বাড়ছে গরম, উত্তরে বজ্রবিদ্যুৎ সহ বৃষ্টি

এদিন কল্যাণ বন্দ্যোপাধ্যায়ের তরফের আইনজীবী জয়দীপ কর  বলেন, “রত্না চট্টোপাধ্যায় বলেছেন কল্যাণ বন্দ্যোপাধ্যায় ‘পালটি খেয়েছেন।’ এটা কী ধরনের কথা? এটা কি রাজনৈতিক খেলা? রত্না বলেছেন, ‘কল্যাণদাই বলেছিলেন শোভনকে ডিভোর্স দিবি না।’ একজন আইনজীবী তাঁর ক্লায়েন্টকে পরামর্শ দিয়েছেন। সেগুলো নিয়ে এখন তাঁর বদনাম করা হচ্ছে? এটা আইনের দৃষ্টিতে ফৌজদারি অপরাধের সমান।” তাঁর আদালতের কাছে আরও আর্জি, অবিলম্বে আদালত অবমাননার রুল জারি করুন বিচারপতি।